《紫骝马》
南北朝·陈暄

天马汗如红，鸣鞭度九嵏。歌伤城下冻，嘶依北地风。

笳寒芳树歇，笛怨柳枝空。横行意未已，羞住毂车中。

作者简介：南朝陈义兴国山人。陈昕少弟。学无师受，文才俊逸。嗜酒。陈后主在东宫，引为学士，及即位，迁通直散骑常侍。常入禁中陪侍游宴，谓为狎客。以俳优自居，后主甚亲昵而轻侮之。尝倒悬于梁，临之以刃，限以时刻，命使作赋。后傲弄转甚，发悸而死。